《书怀 其三》
清代·李联琇

结交不识心，终非计之上。君谓河冰坚，其下翻潜浪。

浪翻无已时，冰也成流澌。君为踏冰人，浮沈安可知。

世途尽如此，慎勿矜坦夷。

作者简介：（1820—1878）清江西临川人。字季莹，一字小湖。道光二十五年进士。授编修。咸丰间官至大理寺卿。以病告归。同治间主讲钟山、惜阴两书院。绩学敦行，来学者日盛。有《好云楼集》等。